PATVIRTINTA

Šilalės rajono savivaldybės administracijos direktoriaus 2021 m. sausio 25 d. įsakymu Nr. DĮV-143

**KALTINĖNŲ SENIŪNIJOS KŪRIKO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Kaltinėnų seniūnijos kūrikas (toliau – kūrikas) yra kvalifikuotas darbuotojas, dirbantis pagal darbo sutartį.

2. Pareigybės lygis – C.

3. Pareigybės pavaldumas – kūrikas tiesiogiai pavaldus Kaltinėnų seniūnijos seniūnui (toliau – Seniūnas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą arba įgytą profesinę kvalifikaciją;

4.2. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) tarybos sprendimus, Savivaldybės

administracijos direktoriaus įsakymus, Vidaus darbo tvarkos taisykles, seniūnijos nuostatus ir šį pareigybės aprašymą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. kūrikas tikrina:

5.1.1. apsauginių vožtuvų, vandens lygio rodyklių, manometrų ir maitinimo sistemos tvarkingumą;

5.1.2. kūryklos ir dujotakių, uždarymo ir reguliavimo armatūros būklę;

5.1.3. dūmsiurbių ir ventiliatorių būklę, natūralią trauką;

5.1.4. katilo užpildymą vandeniu, siurblių būklę;

5.1.5. ar nesisiurbia vanduo per liukų dangčius, flanginius sujungimus ir armatūrą, suvirinimo siūles ar sujungimus kniedėmis;

5.2. susidarius avarinei situacijai, kūrikas nedelsdamas stabdo katilą ir praneša seniūnijos seniūnui;

5.3. pasibaigus kūrenimo sezonui palieka sutvarkytus katilus: išleidžia vandenį, išplauna katilus ir sistemą, išvalo iš katilų, kūryklų, dujotakių ir nuvalo nuo išorinių katilų paviršių pelenus bei suodžius;

5.4. laikosi priešgaisrinės saugos taisyklių. Žino, kur darbo vietoje laikomos gaisro gesinimo priemonės, moka jomis naudotis, vengia veiksmų, galinčių sukelti gaisrą;

5.5. pastebėjęs gaisrą, nedelsiant apie tai praneša ugniagesiams ir Seniūnui, gesina gaisro židinį turimomis gesinimo priemonėmis;

5.6. prižiūri, kad būtų tvarkingi katilai ir kiti įrengimai, patalpose laikomasi švaros ir tvarkos;

5.7. kūrenimo sezono metu suruošia atvežtą kurą (malkas) kitam kūrenimo sezonui;

5.8. laikosi vidaus tvarkos taisyklių, darbe nevartoja alkoholinių gėrimų bei narkotinių medžiagų, rūko tik tam skirtose vietose;

5.9. savo kompetencijos ribose vykdo Savivaldybės administracijos direktoriaus, direktoriaus pavaduotojo, Seniūno pavedimus ir įpareigojimus.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

6.1. saugos darbe, priešgaisrinės saugos, elektros saugos reikalavimų laikymąsi;

6.2. darbo drausmės ir Vidaus tvarkos taisyklių laikymąsi;

6.3. savo funkcijų netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Susipažinau  \_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė)  \_\_\_\_\_\_\_\_\_\_\_\_\_  (data) | Susipažinau  \_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė)  \_\_\_\_\_\_\_\_\_\_\_\_\_  (data) |  |